Allan Alaküla - Vikipeedia, vaba entsüklopeedia

# Allan Alaküla

### Allikas: Vikipeedia

Allan Alaküla (sündinud 11. septembril 1968 Kohtla-Järvel) on eesti ajakirjanik.

Allan Alaküla on lõpetanud ajaloo erialal Tartu Ülikooli 1993. aastal. Täiendanud end poliitikateaduste alal Birminghami Ülikoolis (1996) ja meedia alal India Massikommunikatsiooni Instituudis (2000). Ta on töötanud aastatel 1992–1997 arvamustoimetajana ajalehes Postimees, aastatel 1997–2000 arvamustoimetuse juhatajana ajalehes Sõnumileht ja aastatel 2000–2002 ajalehe Kesknädal peatoimetaja asetäitjana. Samuti on ta töötanud 2002–2004 Tallinna Linnakantselei meediaosakonna juhatajana ja avalike suhete direktorina.

Aastatel 1999–2003 oli ta Avaliku Sõna Nõukogu liige ja aastatel 2001–2004 Eesti Ajakirjanike Liidu esimees.

2002. aasta kohalikel valimistel sai ta Eesti Keskerakonna nimekirjas kandideerides esimeses valimisringkonnas (Tallinn, Haabersti) 41 häält.

Aastatel 2004–2007 oli ta ajalehe Kesknädal peatoimetaja. Ametist lahkumisest teatas ta ajalehe veergudel 23. mail 2007.

Välja otsitud andmebaasist "http://et.wikipedia.org../../../a/l/l/Allan_Alak%C3%BCla_fe91.html"

Kategooriad: Eesti ajakirjanikud | Sündinud 1968

##### Views

- Artikkel
- Arutelu
- Viimane redaktsioon

##### Otsi